 Aịzaya 3  Nihi na, lee! ezi Onyenwe anyị, bụ Jehova nke ụsụụ ndị agha, na-anapụ Jeruselem na Juda ihe na-akwado ha na ihe ha dabeere na ya, bụ nri na mmiri,tinyere dike na onye agha, onyeikpe na onye amụma, na onye na-agba afa na okenye,onyeisi nke ndị agha iri ise nakwa onye a na-akwanyere ùgwù nke ukwuu na onye ndụmọdụ na ọkà nime anwansi, na onye nwere nkà nịra agwọ ụrà.M ga-emekwa ka ụmụ okoro bụrụ ndị isi ha, ndị na-achị naka ike ga-achịkwa ha.Ha ga-achị ibe ha naka ike, onye ọ bụla ga na-achị mmadụ ibe ya naka ike. Ha ga-ebili megide ibe ha, nwa okoro megide agadi, onye a na-ejighị kpọrọ ihe megidekwa onye e kwesịrị ịkwanyere ùgwù.Nihi na onye ọ bụla ga-ejide nwanne ya nụlọ nna ya, sị: I nwere ákwà mgbokwasị. Onye ọchịchị dị ike ka ị ga-aghọrọ anyị, chịwa mkpọmkpọ ebe a nke a kwaturu akwatu.Ọ ga-ekwu okwu nolu dara ụda nụbọchị ahụ, sị: Agaghị m aghọ onye na-ekechi ọnyá; nri ma ọ bụ ákwà mgbokwasị adịghịkwa nụlọ m. Unu emela m onye ọchịchị dị ike nke ga na-achị ndị mmadụ.Nihi na Jeruselem asụwo ngọngọ, Juda adawokwa, nihi na ọnụ ha na omume ha na-emegide Jehova, site ninupụ isi nihu Onye dị ebube.Otú ihu ha dị na-agbagide ha akaebe, ha na-ekwukwa banyere mmehie ha nke dị ka nke Sọdọm. Ha adịghị ezo ya ezo. Ahụhụ ga-adịrị mkpụrụ obi ha! Nihi na ha ewetaworo onwe ha ọdachi.Kwuonụ na ihe ga-agaziri onye ezi omume, nihi na ha ga-enweta ihe si nomume ha pụta.Ahụhụ ga-adịrị onye ajọ omume!Ka ọdachi dakwasị ya; nihi na ihe o mere ndị ọzọ ka a ga-eme ya!Ndị na-ekenye ndị m ọrụ na-emesi ha ike, ọ bụkwa ndị inyom na-achị ha. Unu ndị m, ndị na-edu unu na-eme ka unu kpafuo, ha emewokwa ka ụzọ unu kwesịrị iso gbagwojuo unu anya.Jehova anọdụwo ala ikpe ikpe, o guzowokwa ikwupụta ikpe ya nahụ ndị dị iche iche.Jehova na ndị okenye nke ndị ya na ndị isi ha ga-aba nikpe.Gịnị mere unu ji na-emegbu ndị m, na-echikwa ndị ọ na-enweghị ka ọ hà ha ọnụ nala? ka Ọkaakaa Onyenwe anyị, bụ Jehova nke ụsụụ ndị agha, kwuru.Jehova wee sị: Nihi na ụmụ nwaanyị Zayọn dị mpako, ha na-agbatịkwa olu ha mgbe ha na-eje ije, na-elekwa anya iji rata ndị ikom, ha na-eje ije nganga, na-emekwa ka ọla ụkwụ ha na-eme mkpọtụ,Jehova ga-emekwa ka akpụkpa dịrị nopu isi ụmụ nwaanyị Zayọn, Jehova ga-ekpughekwa egedege ihu ha.Nụbọchị ahụ, Jehova ga-ewepụ ịma mma ha: ọla ụkwụ ha na ihe ha na-eke nisi, na ihe ịchọ mma ha ndị yiri ọnwa,iyeri ntị na ọla aka na ákwà mkpuchi ihu ha,ákwà isi na ọla ụkwụ ha na ákwà ha na-eke nobi, na mkpọ ihe na-esi ísì ụtọ ha, na ọgwụ ha na-anya nolu,mgbaaka na ọla imi ha,uwe ememme ha, uwe elu ha na uwe ha na-enweghị aka na obere akpa ego ha,enyo ha na-eji naka na uwe ime ha na ákwà ha na-eke nisi na nnukwu ákwà mkpuchi ihu ha.Ọ ga-erukwa na a ga na-anụ ísì ihe rere ure kama ịnụ ísì mmanụ bọlsọm; a ga-enwe eriri kama inwe ájị; a ga-enwe isi nkwọcha kama inwe ntutu isi a kpara nke ọma; a ga-eke ákwà iru uju núkwù kama ike ákwà dara oké ọnụ; kama ịbụ ndị mara mma, a ga-egbu ha egbugbu nahụ.A ga-eji mma agha gbuo ndị ikom gị, a ga-egbukwa ndị dike gị nagha.Ọnụ ụzọ ya niile ga-enwe mwute, ruokwa uju, a ga-emekwa ka ọ tọgbọrọ nefu. Ọ ga-anọdụ nala nkịtị. 